На наредних седам завршних турнира Афричког купа нација репрезентација Замбије није остварила значајнији резултат. Међутим, 2012. године на првенству које се одиграло у Габону и Екваторијалној Гвинеји осваја титулу, те тако остварује свој најбољи резултат у историји. У групи је била са Екваторијалном Гвинејом, Либијом и Сенегалом. Завршила је на првом месту са седам освојених бодова. У четвртфиналу је играла против Судана, те била боља са 3-0. У полуфиналној утакмици побјеђује Гану са 1-0. Финална утакмица се играла 12. фебруара у Либервилу, а противник Замбије је била репрезентација Обале Слоноваче. Након регуларних 90. минута и продужетака није било голова. У извођењу пенала Замбија је била успешнија са 8-7, те тако постала првак Африке.